Vdekjet nga mbidoza, më shumë se nga aksidentet rrugore
Vdekja e artistes Whitney Huston ka nxitur debatin rreth mbipërdorimit të ilaçeve me recetë
Një agjenci qeveritare amerikane thotë se Shtetet e Bashkuara përballen me një dukuri të rrezikshme - mbidoza e barnave që merren me recetë nga mjeku. Qendra për Kontrollin dhe Parandalimin e Sëmundjeve thotë se më shumë njerëz po vdesin nga mbidoza me këto barna se sa nga përdorimi i ilaçeve të paligjshme. Numri i këtyre vdekjeve ua kalon atyre aksidentet rrugore. Vdekja e artistes amerikane Whitney Huston ka nxitur debatin rreth abuzimeve me ilaçet që jepen me recetë. Autoritetet gjetën disa ilaçe që jepen me recetë mjeku në dhomën e saj të hotelit ndërsa dëshmitarë kanë thënë se e kanë parë duke pirë shampanjë ditët përpara vdekjes. Disa prej këtyre ilaçeve frenojnë funksionimin e sistemit nervor. Edhe alkoli bën të njëjtin efekt dhe kombinimi i të dyjave mund të jetë vdekjeprurës. Jennifer Brand është mjeke farmaciste në qendrën spitalore Medstar në Uashington. Miliona amerikanë marrin ilaçe kundër depresionit, për gjumin dhe kundër dhimbjeve. Etiketa e farmacisë në shishe nuk garanton siguri të plotë. Ky i ri i me emrin Greg, përdorte barna që mjeku i kishte dhënë me recetë për prindërit e tij. Pak vjet më parë, mjekët në qendrën e Kontrollit e Parandalimit të Sëmundjeve vunë re një prirje në vdekjet e shkaktuara nga barnat me recetë. Në vitin 2008, ata publikuan një studim që e konfirmonte këtë. Dr. Aron Hall është bashkautor i studimit. Por pacientët mund të blejnë edhe ilaçe janë në raftet e farmacive pa pasur nevojë për recetë. Nëse një pacient vizitohet tek më shumë se një mjek dhe shkon nëpër farmaci të ndryshme, rreziku i mundshëm është se askush, madje as mjekët, nuk arrijnë të kenë një listë të plotë të mjekimeve që ai ka marrë. Është gjithashtu e vështirë të dihet se si reagon dikush ndaj një lloj mjekimi. Jennifer Brand këshillon që vizitat mjekësore të kryehen tek i njëjti mjek e nëse shkon tek një mjek specialist, ai duhet informuar për të gjitha barnat që pacienti është duke marrë. Ajo rekomandon gjithashtu që të shkohet në një farmaci, e nëse pacenti dëshiron të marrë një ilaç tjetër pa pasur nevojë për recetën e mjekut, duhet të këshillohet më parë me farmacistin.